સારાંશ માટે દસ્તાવેજ: હજારો લોકો બેઘર થયાં છે અને આ મામલે આંતરરાષ્ટ્રીય ચર્ચા શરૂ થઈ છે ત્યારે સવાલ એ છે કે કુર્દ લોકો પોતાની જ ભૂમિ પર કેમ બરબાદ થઈ રહ્યા છે. 

કુર્દ લોકોના સાહસનો અંદાજ એ વાત પરથી જ આવી જાય છે કે 1920માં ઇરાકમાં કુર્દીસ્તાનની લડત માટે તેમણે બનાવેલા હથિયારધારી સંગઠનનું નામ 'પેશમેગા' હતું. 'પેશમેગા' એટલે એવા લોકો 'જેઓ મોતનો સામનો કરે છે.'

સંયુક્ત કુર્દીસ્તાનની માગણી સાથે શરૂ થયેલી લડત આજે અનેક સંગઠનોમાં વહેંચાઈ ચૂકી છે. એક સમયે કુર્દીસ્તાન અને ઉત્તરી આફ્રિકાની ઉસ્માની હકૂમત એટલે કે ઑટોમન સામ્રાજ્યનો એક ભાગ હતો.

પહેલા વિશ્વયુદ્ધમાં તુર્કીના પરાજય બાદ જુદા-જુદા દેશો અસ્તિત્વમાં આવ્યા, ત્યાર બાદથી જ કુર્દીસ્તાનનો વિસ્તાર આજના સીરિયા, ઇરાક, તુર્કી, ઈરાન અને અર્મેનિયા જેવા દેશોમાં વહેંચાઈ ચૂક્યો છે. હાલ આ તમામ વિસ્તારોમાં લગભગ સાડા ત્રણ કરોડ કુર્દ લોકો વસે છે.

આટલા બધા વિસ્તારોમાં વહેંચાયેલી કુર્દ પ્રજાનું કોઈ એક કેન્દ્રીય સંગઠન નથી. 

જુદા-જુદા દેશોમાં જુદાં-જુદાં સંગઠનો કુર્દીસ્તાન માટે લડત ચલાવી રહ્યાં છે. આખરે આટલો સમય વીતી ગયો હોવા છતાં એવું તો શું છે કે આ તમામ સંગઠનો એક મંચ પર નથી આવી શક્યાં.

આ પ્રશ્ન અંગે મધ્ય-પૂર્વના મામલાના જણાકાર કમર આગા જણાવે છે કે તેનું સૌથી મોટું કારણ, એ આ પ્રજા અલગ-અલગ દેશોમાં પથરાયેલી છે તે છે.

અમેરિકન સેના સીરિયન સરહદની નિરીક્ષણ ચોકીઓ કેમ ખાલી કરી રહી છે?

તેઓ જણાવે છે કે, "આ સંગઠનો જુદા-જુદા દેશોમાં પથરાયેલાં છે. તેમનું મૂળ લક્ષ્ય એકસાથે આવીને કુર્દીસ્તાન બનાવવાની છે, પરંતુ તેમના અંદરોઅંદર જ ઘણા મતભેદો છે. આ લોકો એકબીજાથી જુદા થયા એ વાતને લગભગ 100 વર્ષ થઈ ચૂક્યા છે. આ કારણે તેમના પોતાના સ્વાર્થ પેદા થઈ ગયા છે."

"તુર્કીની કુર્દીસ્તાન વર્કર્સ પાર્ટી (પીકેકે) આ સંગઠનો પૈકી સૌથી જૂનું સંગઠન છે. નોંધનીય છે કે આ સંગઠન માર્ક્સવાદી વિચારધારા ધરાવે છે. તેઓ સીરિયામાં સ્વાયત રાજ્ય સ્થાપવા માટેની લડત વાઈપીજી સમૂહ ચલાવી રહ્યું છે અને તેમને અમેરિકાનું સમર્થન મળી ચૂક્યું છે. તુર્કીની આસપાસની સીમા પર જ કુર્દોની વધુ વસતી છે."

"તુર્કીનું માનવું છે કે આ વાઈપીજી સમૂહ એક ઉગ્રવાદી સંગઠન છે અને તુર્કી તેને ક્યારેય નહીં સ્વીકારે. તેમને લાગે છે કે વાઈપીજી તેમના દેશમાં અવ્યવસ્થા ફેલાવી શકે છે. વાઈપીજીને અમેરિકા સમર્થન કરતું આવ્યું છે, પરંતુ હવે તેણે હાથ પાછા ખેંચી લીધા છે."

પીકેકેને ઉગ્રવાદી સંગઠન કેમ...\nદસ્તાવેજની સમાન ભાષામાં સારાંશ:
તુર્કીએ ઉત્તર સીરિયામાં કુર્દોના વિસ્તારમાં હુમલાઓ શરૂ કર્યા છે. અત્યાર સુધી 11 નાગરિકો અને કુર્દોની આગેવાનીવાળા સંગઠન એસડીએફના ડઝનેક યોદ્ધાઓ માર્યા ગયા છે.